Ubadi tara(16)
农村实用法律(16)
时间:2014-06-30 00:00:00 来源:德宏团结报
Mara mu galo masha ni la shapro ra ai zang mu sakse gade wa nga a ta?
Zang mu nkau hta jahten shaza hkrum ai masha i sakse la shapro yak re lam nga ai hte seng nna, ubadi hta mara mu galo shapro masha ni hpe lit la nna, sakse la shapro shangun na tara masa nga ai.
Tso htum ubadi tara rung ni a 《Miwa gumsan mungdan shawa mu shok lawa ubadi tara manghkang lo lo hte seng ai lajin lam》hte tso htum ubadi tara rung ni 2001 ning shata 12 pro 6 ya shani dodan ai《Shaqwa u shok lawa sakse hte seng ai dodan lam ni》hta dodan ai ko hkan nna, mara mu galo masha ni la shapro ra ai sakse go lawu de na hte re:
1. Gat rai ningnan galo shalat ai laksan ahko ahkang hpe masha wa e shanyen lang kau ya ai hpe shok lawa hkrum yang, myu mi sha re gat rai galo ai rung dap, shing nrai dinghkrai masha ni go, gat rai galo ladat n bung hkat ai sakse hkam dan ra ai.
2. Tso shara hkan mu bungli galo nna, masha wa hpe jahten shaza hkra ai majo, shok lawa hkrum yang, mara mu galo masha ni masha wa hpe dingsang jahten shaza ai sakse hkam la ra ai.
3. htingwan shara shaza mala hkra nna shawa na hku shok lawa ai rai yang, mara mu galo masha ni ubadi tara hta lit nhkam na hku dodan ai mu hte shi galo ai sat lawat ni jahten shaza hkra hkrum ai masha ni hte n seng hkat ai sakse la shapro ra ai.
4. Dum nta shing n rai kaga hkrang rai hte dum nta ntsa hkan mara ton, noi ton re rai marai ni galau mat, malo hkrat, di hkrat rai nna, masha wa hpe jahten shaza hkra ai lam hpe shok lawa ai shok lawa hkrum ai shaloi, nta madu masha shing nrai gon hkang masha ni mi lam hte seng nna, mara n nga ai sakse sa hkam na lit nga ai.
5. Dusat rem nna, masha wa hpe jahten shaza hkra ai lam shok lawa hkrum yang, rem masha ni shing n rai gonhkang masha ni go, jahten shaza hkrum masha ni shut lam nga, shing nrai kaga masha wa shut ai lam nga ai sakse sa madun na lit nga ai.
6. N- gaja ai gat rai mari hkrup nna masha hkum jahten shaza hkra ai majo, shok lawa hkrum ai shaloi, gat rai galo shapro masha ni dodan ai lit nhkam ra ai lam ni sakse sa la shapro na lit nga ai.
7. Maren re hkrit hpa shara ko masha wa hpe jahten shaza hkra nna, shok lawa hkrum yang, hkrit hpa mu galo ai masha ni shi a galo sat lawat hte byin ai mu lapran hta seng hkat lam nnga ai sakse hkam na lit nga ai.
8. Tsi mawan lam hta shok lawa hkrum yang, tsi mawan rung dao ni shanhte a tsi tsi sat lawat hte jahten shaza hkrum ai lapran hta tsi tsi shut lam ni nga ai sakse sa hkam na lti nga ai.
9. Ubadi tara hta dodan ai shok hkrum masha ni hkam ra ai hte seng ai sakse ni hkam dan na.
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn